Perrang Dayak Dhisa

Perrang Dayak Dhisa panèka perrang antara orèng Dayak Dhisa bân pasukan Kekaisaran Jeppang è bâkto pendudukan Jeppang è Kalimantan Bârâ'. Perrang, sè èmolaè ḍâri taon 1944 kantos 1945 è Sanggau, Kalimantan Bârâ', èsebbâbhâghi sareng kalakowan Jeppang ḍâ' orèng Dayak Dhisa sè sawennang-wennang.

È awwâl penḍuḍukan Jeppang, ḍuwâ' perusahaan maso' ka Kalimantan Bârâ': Nomura è sektor pertambângan bân Sumitomo è sektor kaju. Karana orèng Jeppang nerrapaghi romusha, bânnya' warga sè matè alako è perusahaan kaju panèka. Tangghâl 13 Mèi 1945 pottrèna Pang Linggan (sèttong pamèmpèn masyarakat Dayak Dhisa) ollè akabina sareng mandor Jeppang sè anyama Osaki. Tapè hal ka’ḍinto ta’ èkasokanè sareng Pang Linggan. Orèng-orèng lajhu nyèapaghi strategi ka'angghuy nyerang Osaki, sè saterrossa èpate'è bân ta' jâpo' alabân. hal panèka aghâbây perrang è perusahaan kaju. Suku-suku Dayak ḍâri Ketapang kantos ka Sekadau akompol è sakalènglèngnga tobung mèra. Wilajâ Meliau ahèrra èkenning rebbhu' sareng suku Dayak è bulân Junè 1945, sanajân èkobâsaè polè sareng Jeppang è antara 17 Juli bân 31 Agustus 1945, kantos pasukan Jeppang nyerra ka Sakoto bân kalowar ḍâri wilajâ kasebbhut.

 Latar Belakang 

 Suku Dayak Dhisa 
Suku Dayak Dhisa panèka suku Dayak sè oḍi' è Kabupatèn Sanggau, Kalimantan Bârâ', khusussâ è Kacamatan Toba bân Meliau. Bâḍâ ra-kèra 50 kampong sè bâḍâ è ka'ḍissa' kantos jhâman modern. Jumlana ècatet 11.273 orèng."Dayak Desa". Kabhudhâjâ'ân Dayak. 5 Ḍèsèmber 2012. Èyarsip ḍâri aslina tangghâl 22 Agustus 2015. Èyaksès tangghâl 25 Ḍèsèmber 2025.

 Kabâḍâ'ân è Kalimantan Bârâ' 
ka|jmpl|250x250px|Sultan Syarif Muhammad Alkadrie sareng undangan (ra-kèra taon 1930). Sultan Syarif ahèrra èpate'è sareng Jeppang è taon 1943.
È jhâman panjhâjhâ'ân Bâlândhâ, bâḍâ perrang sè ènyama`è Perrang Majang Dhisa. Perrang panèka èpèmpèn sareng Pang Suma, tor è ḍâlem catètan panolès Bâlândhâ, èkaonèngè jhâ' benteng-benteng Bâlândhâ sè bâḍâ è Sintang bân Sanggau salanjhângnga èserrang ta' èlang-alèng ḍâri orèng Dayak, saèngghâna orèng Bâlândhâ tapaksa adhingghâllaghi benteng kasebbhut bân mangkat ka Pontianak.Rikaz, Perlawanan Dari Rimba (2 Juli 2020). Èyaksès tangghâl 25 Ḍèsèmber 2025.

Awwâl kapanḍuḍukan Jeppang neng è Kalimantan Bârâ', ḍuwâ' perusahaan maso' ka Kalimantan Bârâ', yâknè Nomura è bidang panambhângan bân Sumitomo è bidang pakajuwân.Usman, Syafaruddin; Din, Isnawita (2009). Peristiwa Mandor Berdarah. Yogyakarta: Media Pressindo. ISBN 979-788-109-1.

 Sombher